**ПОКАНА**

**ЗА УЧАСТИЕ В ИЗБОРА НА ЮРИДИЧЕСКИ ЛИЦА С НЕСТОПАНСКА ЦЕЛ ЗА ОБЩЕСТВЕНОПОЛЕЗНА ДЕЙНОСТ, ЧИИТО ПРЕДСТАВИТЕЛИ ДА УЧАСТВАТ В СЪСТАВА НА ТЕМАТИЧНАТА РАБОТНА ГРУПА ЗА РАЗРАБОТВАНЕ НА ОПЕРАТИВНА ПРОГРАМА ЗА ПОДКРЕПА НА РЕГИОНИТЕ ЗА ПЕРИОДА 2021-2027 Г.**

В изпълнение на чл. 9, ал. 4 от Постановление №142 от 07 юни 2019 г. на Министерския съвет за разработване на стратегическите и програмните документи на Република България за управление на средствата от фондовете на Европейския съюз за програмния период 2021-2027 г. Министерство на регионалното развитие и благоустройството (МРРБ) **стартира процедура за избор на юридически лица с нестопанска цел за общественополезна дейност, чиито представители да участват в състава на тематичната работна група за разработване на оперативна програма за подкрепа на регионите за периода 2021-2027 г.** икани за участие в избора следните групи юридически лица с нестопанска цел за общественополезна дейност:

* Организации, работещи в сферата на равенството между мъжете и жените, недискриминацията и равните възможности;
* Организации, работещи в сферата на социалното включване и интегрирането на маргинализираните групи;
* Екологични организации;
* Организации, работещи в сферата на образованието, науката и културата;
* Организации, работещи в сферата на регионалното, териториалното или градското развитие.

Юридическите лица с нестопанска цел за общественополезна дейностот посочените по-горе групи и техните представители трябва да отговарят на критериите по чл. 9, ал. 1 и 3 от ПМС № 142 от 07 юни 2019 г., а именно:

1. да са регистрирани по реда на Закона за юридическите лица с нестопанска цел като юридически лица с нестопанска цел за осъществяване на общественополезна дейност най-малко 2 години преди момента на подаване на заявление за участие в процедурата за избор;

2. да са действащи и активно осъществяващи целите си не по-малко от 2 години към момента на подаване на заявлението за участие в процедурата за избор;

3. да притежават опит в разработването/изпълнението/мониторинга или оценката на стратегии/програми или политики;

4. да притежават опит в разработването/изпълнението/мониторинга или оценката на Националната стратегическа референтна рамка/Споразумението за партньорство/програми или проекти, финансирани със средства от Европейския съюз;

5. да не членуват в представителните организации на работодателите и на работниците и служителите на национално равнище, признати от Министерския съвет по реда на Кодекса на труда, както и в национално представителните организации на и за хората с увреждания, признати от Министерския съвет по реда на Закона за хората с увреждания.

В срок до 15 работни дни от датата на публикуване на поканата всяко заинтересовано юридическо лице с нестопанска цел от посочените по-горе групи може да подаде **писмено заявление** за участие до министъра на регионалното развитие и благоустройството по образеца съгласно Приложение 1 на адрес:**Министерство на регионалното развитие и благоустройството, гр. София 1202, ул. „Св. Св. Кирил и Методий” № 17-19.**

Към заявлението следва **да се приложат следните документи:**

а) документ за регистрация;

б) списък с описание на изпълняваните проекти, програми и/или дейности съгласно чл. 9, ал. 1, т. 3 и 4 от ПМС № 142 от 07 юни 2019 г., както и документи, доказващи изпълнението им;

в) декларация по образец съгласно Приложение 2.

Всяко заинтересовано юридическо лице с нестопанска цел може да подаде само едно заявление.

Юридическите лица с нестопанска цел за общественополезна дейност от изброените по-горе групи, които са подали в срока на поканата заявление по образец и отговарят на посочените критерии, ще бъдат уведомени и ще бъдат поканени да излъчат общо за съответната група един основен член и до трима резервни членове за участие в състава на тематичната работна група за разработване на оперативна програма за подкрепа на регионите за периода 2021-2027 г. Всеки от определените основни и резервни членове трябва да отговаря на изискванията на чл. 9, ал. 5 от ПМС № 142 от 07 юни 2019 г.

**ПРИЛОЖЕНИЯ**: 1.Заявление за участие в избора на юридически лица с нестопанска цел за общественополезна дейност, чиито представители да участват в състава на тематичната работна група за разработване на оперативна програма за развитие на регионите за програмния период 2021-2027 г.;

2. Декларация по т. 5, буква „в“ от Приложение № 2 към чл. 9, ал. 4 от Постановление № 142 на Министерския съвет от 2019 г.